cyanic-selkie/wikianc huggingface dataset:
Bonnabeau Dome
Bonnabeau Dome er ein kjenneleg, isdekt innlandsis som ligg på vestsida av Gopherbreen, 7,5 km vest for den liknande Anderson Dome i Jones Mountains. Han vart kartlagt av ei gruppe frå Universitetet i Minnesota, 1960–61, og vart namngjeven av dei etter dr. Raymond C. Bonnabeau jr., ein lege i gruppa.
Al Hanajir
Al Hanajir er ein landsby vest i det sentrale Jemen. Han ligg i San‘a’ guvernement.
Tilbrook Point
Tilbrook Point er eit markant nes heilt nordvest på Cook Island i Sør-Sandwichøyane. Det vart namngjeven av United Kingdom Antarctic Place-Names Committee (UK-APC) etter Peter J. Tilbrook som var zoolog under kartlegginga av Sør-Sandwichøyane frå HMS «Protector» i 1964.
Ingunn Lunde
Ingunn Lunde er ein norsk lingvist som er professor i russisk ved Universitetet i Bergen (2002–) og tidlegare professor II ved Universitetet i Tromsø (2012–2019). I 2014–2015 var ho fellow ved Wissenschaftskolleg zu Berlin. Lunde har tidlegare vore formann i Nordisk slavistforbund (2010-2013).
Liv og virke
Lunde har utdanninga si frå Bergen (UiB), Moskva og Bonn med hovudfag i russisk og gresk og latin som lågaregradsfag frå 1994. Ho forsvarte dr.art.-graden i russisk i 1999 med avhandlinga Verbal Celebrations: Kirill of Turov's Homiletic Rhetoric and its Byzantine Sources. Ho leia dei internasjonale forskingsprosjekta Landslide of the Norm (2005–2008) og Future of Russian (2008–2012). Forskingsinteressene hennar omfattar mellomalderslavisk litteratur og kultur, russisk 1800- og 1900-talslitteratur, og russisk språk og litteratur etter perestrojka.
Lunde er grunnleggjar og hovudredaktør av bokserien Slavica Bergensia og medredaktør av tidsskriftet Poljarnyj Vestnik og Scando-Slavica.
Marian Hussein
Marian Abdi Hussein er ein norsk politikar for Sosialistisk Venstreparti (SV) og stortingsrepresentant for Oslo sidan 2021. Sidan 18. mars 2023 har ho vore nestleiar i SV.
Bakgrunn
Hussein vart fødd i Somalia og kom til Noreg då ho var ti år gamal. Ho har arbeidd som vernepleiar, i NAV og barnevernstenesta.
Politisk karriere
I perioden mellom 2017 og 2021 var Hussein 3. vararepresentant for SV i Oslo til Stortinget. Før det, var ho medlem av bydelsutvalet i bydel Gamle Oslo frå 2015 til 2019. Ved Stortingsvalet 2021 var ho på 2. plass på lista til SV i Oslo, og fekk fast plass på Stortinget. Ho vart dimed den fyrste personen med bakgrunn frå Somalia som kom inn som fast representant i nasjonalforsamlinga, og samstundes den fyrste med afrikansk bakgrunn som oppnådde dette.
Den 18. mars 2023 vart ho vald inn som nestleiar i SV.
Camprodon
Camprodon er ein liten by i Ripollès i Girona i Catalonia i Spania. Han ligg i Pyreneane nær den franske grensa.
Episenteret i det katalanske jordskjelvet i 1428 som tok livet av mange hundre menneske, låg nær Camprodon.
Beleg
Beleg (albansk Maja Beleg eller Beleg; serbisk Белег) er eit fjell med i høgd på 2102 meter over havet i Kosovo og Montenegro. Han er det nest høgaste fjellet i Mokna i Prokletijefjella etter Pogled. Beleg ligg nokre kilometer nordvest for byen Istok i Kosovo.
Fylkesveg 301 i Sogn og Fjordane
Fylkesveg 301 i Sogn og Fjordane går mellom Øvre Årdal og Hjelle i Årdal kommune. Vegen er 7,0 km lang.
Emlyn Hughes
Emlyn Walter Hughes var ein engelsk fotballspelar frå Barrow-in-Furness. Han var midtstoppar på Liverpool FC sitt suksessrike lag i ei ti års tid fram til 1979.
Klubbspel
Hughes spelte frå 1964 på midtbana til Blackpool FC, eit av botnlaga i den engelske toppserien. I februar 1967 vart han mot 65 000 pund overført til Liverpool FC. På 1970-talet var han kaptein for eit mannskap som frå 1973 sanka pokal etter pokal. Hughes lukkast då vinne fire ligameisterskap, to UEFA-cupfinalar, FA-cupen 1974 og europacupen for serievinnarar i såvel 1977 som i 1978. Sommaren 1979 vart han overført til Wolverhampton Wanderers. Den 15. mars 1980 var han kaptein for laget som vann ligacupfinalen 1-0 over Nottingham Forest. Frå 1981 til -84 var Hughes aktiv på lågare nivå med Rotherham, Hull og Swansea.
Landslagsspel
Hughes deltok i 62 landskampar for England i tida frå november 1969 til mai 1980. Han var lagkaptein i 23 kampar, sitt einaste landslagsmål skåra han då England slo Wales 3-0 i den britiske meisterskapen 20. mai 1972. Hughes var med i troppa til Fotball-VM 1970, utan å få speletid.
EBay
eBay er ein amerikansk fleirnasjonal nettstad for kjøp og sal av dei fleste typar varer. Verksemda har hovudkvarter i San Jose i California. eBay blei grunnlagt i 1995 av Pierre Omidyar under namnet «AuctionWeb» med sal på auksjon.
Wildlife av Mott the Hoople
Wildlife er det tredje studioalbumet til det britiske rockebandet Mott the Hoople.
Albumet vart opphavleg gjeve ut i 1971, i Storbritannia på Island Records og i USA på Atlantic Records. Det nådde 44. plassen på UK Albums Chart i april 1971.
Innspeling
Albumet vart spelt inn i november og desember 1970 i Island Studios i London. Det vart produsert av Guy Stevens og Mott the Hoople. Lydtekniarar var Andy Johns, Brian Humphries og Phill Brown.
Mottaking
Ben Edmonds skreiv for Rolling Stone i juni 1971 at han følte bandet og songaren hadde gått bort frå Bob Dylan-likskapen på dei første to albuma og lagt til ein smak av country. Dei hadde produsert eit album med «meir enn nok solid musikk» som burde gje dei merksemd i Amerika.
Al Harajah
Al Harajah er ein landsby vest i det sentrale Jemen. Han ligg i San‘a’ guvernement.
Jess Roden
Jess Roden er ein engelsk rockesongar, låtskrivar og gitarist.
I 1966 vart han medlem av The Alan Bown Set som den nye songaren deira. I 1970 kom han attende til Worcestershire og skipa Bronco og på denne tida song han òg på det tredje albumet til Mott the Hoople, Wildlife, og spelte på album av Carol Grimes, Jim Capaldi, Sandy Denny, og song solovokal på Keef Hartley-albumet Lancashire Hustler i 1973.
Same året vart han med dei tidlegare Doors-medlemmane John Densmore og Robby Krieger i The Butts Band.
Roden slo seg opp som soloartist i midten av 1970-åra, før han skipa The Jess Roden Band.
Mark Einar Johnson
Mark Einar Johnson er ein USA-amerikansk tidlegare ishockeyspelar og seinare -trenar frå Minneapolis i Minnesota. Han vart senterløpar i USA sitt mannskap som vann gull under Vinter-OL 1980.
Johnson var aktiv spelar frå 1975 til 1992. Han oppnådde stort ry som spelar på USA sitt landslag som vann olympisk gull på heimebane under vinterleikane 1980 i Lake Placid. Perioden 1980-90 var han profesjonell i ei rad klubbar i National Hockey League. Flest kampar fekk han i Pittsburgh Penguins, Hartford Whalers og New Jersey Devils. Han la opp i 1992, etter seriespel i Italia og i Austerrike.
Fysisk planlegging
Fysisk planlegging er den delen av samfunnsplanlegginga som handlar om bruk og utforming av fysiske omgjevnader. Det gjeld blant anna naturmiljøet, samfunn, areal, terreng, bygningar, anlegg, teknisk infrastruktur. Omgrepet arealplanlegging blir òg mykje brukt. Sjølv om dette omgrepet signaliserer ei planlegging i to dimensjonar, fortel det som fagleg term om romlege forhold.
I mange land, blant anna i USA, gjev omgrepet physical planning omtrent same meining som fysisk planlegging. På tysk vil heller Raumplanung eller Raumordnung gje dei rette assosiasjonane. Internasjonalt, til dømes i EU-dokument, er det engelske spatial planning i ferd med å feste seg som eit omgrep for romleg, eller tredimensjonal, planlegging.
Andre planleggingsomgrep kan spesifisere kva slag område planlegginga gjeld, for eksempel om det gjeld by- og land (town and country planning/urban and regional planning), samspelet mellom by og omland (town and regional planning), byplanlegging spesielt, planlegging for landsbygda, eller for bestemte geografiske soner.
Fysisk planlegging er i Noreg ein viktig del av den planlegginga som skjer på grunnlag av plan- og bygningsloven. Etter loven skal planlegginga sette mål for den fysiske, miljømessige, økonomiske, sosiale, estetiske og kulturelle utviklinga. Planlegging skal gjennomførast på statleg, fylkes- og kommunalt nivå, og det skal vere samanheng mellom planane på ulike nivå og for ulike sektorar. Sentralt har Kommunal- og moderniseringsdepartementet ansvar for planlegging i Noreg.
Fysisk planlegging i Noreg skjer fyrst og fremst i kommunane, som skal ha kommuneplan og reguleringsplanar. Kommuneplanen skal ha ein arealdel som viser arealbruken og gjev føresegner for bruk og utforming av areala. Reguleringsplanar skal vise arealbruken på kart, og ha føresegner på same måte som kommuneplanen.
Tradisjonelt har arkitektar, landskapsarkitektar og bygningsingeniørar hatt kompetanse i fysisk planlegging. Etter kvart er etablert en egen planleggarprofesjon. Fakultet for arkitektur og biletkunst, Institutt for byforming og planlegging ved NTNU tilbyr ei toårig masterutdanning som gjev tittelen Master i fysisk planlegging. Fakultet for samfunnsvitskap, Institutt for landskapsplanlegging ved Norges miljø- og biovitenskapelige universitetet (NMBU) er i dag landets største planfaglige miljø og tilbyr ei femårig masterutdanning i By- og regionplanlegging som gjev tittelen By- og regionplanleggar og Landskapsarkitektur som gjev tittelen Landskapsarkitekt.
Kleive kyrkje
Kleive kyrkje er ei åttekantkyrkje (kyrkje med åttekanta grunnplan) i empirestil på Kleive i Molde kommune, vigsla i 1858. Kyrkja, som er i tre og har om lag 270 plassar, vart bygd etter standardteikningar som arkitekt Christian H. Grosch hadde utarbeidd. Byggmeister var Bottolv Groven frå Kleive. Riksantikvaren har registret kyrkja på lista over verneverdige bygningar.
Svenska tornedalingars riksförbund-Tornionlaaksolaiset
Svenska tornedalingars riksförbund-Tornionlaaksolaiset eller STR-T er ein svensk organisasjon som arbeider for å fremja interessene til svenske tornedalingar, særleg tornedalingane sitt eige språk, meänkieli. Forbundet vart grunnlagt i 1981 og er religiøst og partipolitisk uavhengig.
Ayumi Kaihori
Ayumi Kaihori er ein japansk fotballspelar.
Al Harf
Al Harf er ein landsby vest i det sentrale Jemen. Han ligg i Sana guvernement.
EM i friidrett 2022
Europameisterskapen i friidrett 2022, den 25. i rekka, vart avvikla på Olympiastadion i München i Tyskland frå måndag 15. til sundag 21. august 20228. 1540 deltakarar frå 48 land var påmeld til meisterskapen, der det vart tevla i 50 øvingar; jamt fordelt på menn og kvinner. Det var andre gongen europameisterskapen vart avvikla i München og fjerde gongen i Tyskland.
Tyskland toppa medaljetabellen med sju gullmedaljar. Flest medaljar tok Storbritannia med 20 (6-6-8). Sprintaren Femke Bol frå Nederland og mellomdistanseløparen Jakob Ingebrigtsen frå Noreg vart meisterskapens største profilar; Bol med to individuelle gull og eitt stafettgull, medan Ingebrigtsen, nett som i førre EM, triumferte både på 1500 meter og 5 000 meter.
Burmester Dome
Burmester Dome er ein isdekt kuppel med ei høgd opp mot 2095 moh vest i sentrale delar av Saratoga Table i Forrestal Range i Pensacola Mountains. Etter forslag for gruppeleiaren Arthur B. Ford, vart han namngjeve av Advisory Committee on Antarctic Names etter Russell F. Burmester, ein geolog ved Western Washington University i Bellingham, som arbeidde i Forrestal Range, 1978–79.
Avala
Avala (serbisk Авала) er eit fjell ved byen Beograd, hovudstaden i Serbia. Han vert kalla eit av to «fjell i Beograd», det andre er Kosmaj, og ligg søraust for sjølve byen med eit flott utsyn over Beograd, Vojvodina og Šumadija. Det har ei høgd på 511 meter over havet.
Avala ligg 16 km søraust for Beograd og høyrer hovudsakleg til kommunen Voždovac, bortsett frå austlege område som høyrer til Grocka og dei sørlegaste som høyrer til Sopot.
Geografi og geologi
Avala er det nordlegaste fjellet i Šumadija. Fram til 600 000 år sidan, då det omliggande låglandet var havbotn i det indre Pannoniske havet, var Avala ei øy og er derfor rekna som ein del av Dei pannoniske øyfjella.
Fjellet består av serpentin, kalkstein og magmatiske bergartar. Avala hadde noko malm, hovudsakleg bly og kvikksølv. Gruvedrifta har vorte sport tilbake til antikken, men har vore nedlagd sidan 1960-åra.
Historie
I mellomalderen låg byen Žrnov på toppen av Avala. I 1442 vart han erobra av Det osmanske riket, som bygde ein ny bye her som eit motsvar til festninga i Beograd.
Fjellet har vore verna sidan 1859. I 1934 vart ruinane av den gamle byen Žrnov fjerna for å gje plass til monumentet for den ukjende helten. Som ein del av Jugoslavia vart området erklært nasjonalpark, men det mista denne statusen i 1946. I 1965 var det 202 meter høge Avala TV-tårn bygd på toppen, ein av dei høgaste strukturane på heile Balkan. Tårnet hadde ein restaurant 120 meter over bakken. Tårnet vart øydelagd under NATO-bombinga av Serbia i 1999. I 2006 starta gjenoppbygginga av tårnet, som stod ferdig i 2008.
Turmoil Point
Turmoil Point er det vestlege neset Bristol Island i Sør-Sandwichøyane. Dette høge neset, med ei høgd på 400 meter og ein snødekt topp, er eit særeige landmerke når ein ser det frå vest. Det vart namngjeven av United Kingdom Antarctic Place-Names Committee (UK-APC). Namnet syner til dei valdsame luftstraumane ein ofte finn kring neset. Turmoil er eit engelsk ord for opprør eller ståk.
Besna Kobila
Besna Kobila er ein av dei høgaste fjelltoppane søraust i Serbia med ei høgd på 1923 meter over havet. Han ligg 35 km aust for byen Vranje. Det ligg ei fjellhytte på Besna Kobila og frå her tar det ein til ein og ein halv time å nå toppen. Området er kjent som ein vindfull stad.
1890-åra
1890-åra var det siste tiåret av 1800-talet. Det byrja 1. januar 1890 og enda 31. desember 1899.
Come Back av The J. Geils Band
«Come Back» er ein song av The J. Geils Band frå 1980 på albumet deira Love Stinks. «Come Back» var den første singelen ffrå albumet og nådde 32. plassen på den amerikanske Topp 40, der han låg inne i fem veker. Songen nådde 24. plassen i Canada. Songen gjekk òg inn på Billboard Club Play Singles-lista der han nådde ein 69. plass.
Wasp Point
Wasp Point er eit nes midt på sørvestkysten av Thule Island i Sør-Sandwichøyane. Det vart namngjeve av United Kingdom Antarctic Place-Names Committee (UK-APC) i 1971 etter den amerikanske selskuta til kaptein Benjamin Morrell frå Stonington i Connecticut, som vitja øya i 1823.
Europeisk kulturhovudstad
Europeisk kulturhovudstad vart skipa i 1985 etter eit initiativ frå den greske kulturministaren Melina Mercouri i eit møte 13. juni 1985 blant kulturmenistrane i EU. Formålet med ein europeisk kulturhovudstad skal vere å bringe folkesetnaden i Europa saman. EU utpeikar kulturhovedstad på bakgrunn av ein anbefaling frå Kommisjonen og synspunkt frå EU-parlamentet. Frå 2005 er det lagt til grunn eit rotasjonssystem slik at kvart medlemsland har høve til å fremje kandidatane sine eit bestemt år. I tillegg kan europeiske ikkje-medlemsland framme kandidatar, slik at det kan bli inntil to kulturhovudstader kvart år. Bergen var kulturhovudstad i 2000 og Stavanger/Sandnes var det i 2008. For 2024 er det Bodø i Nordland som er blitt tildelt tittelen, saman med Tartu og Bad Ischl.
Wordie Point
Wordie Point er det sørvestlegaste punktet på Visokoi Island i Sør-Sandwichøyane. Det vart kartlagd i 1930 av Discovery Investigations på RRS «Discovery II» og kalla opp etter James M. Wordie.
Jon P. Enlid
Jon Pedersen Enlid var ein norsk diktar og gardbrukar frå Budal i Trøndelag.
Faye HeavyShield
Faye HeavyShield er ein kunstnar frå kainai-blood-nasjonen i Canada. Ho er blitt kalla ein «kulturell matriark», kjend for skulpturar og installasjonskunst, som har hatt stor tyding for kanadisk samtidskunst. HeavyShield er kjend for repeterande bruk av gjenstandar og skrift til å laga installasjonar i stor skala for særskilde stader, ofte minimalistiske i utføring. Ho nyttar ofte naturlege materiale, bilete og lydar frå naturlandskapet kring heimtraktene sine. Digitale fotografi og video er også viktige verkemiddel. Verka hennar er inspirerte av miljøet og hennar eiga kulturarv, familie og personlege historie.
Bakgrunn
Då ho var i trettiåra, i 1980, byrja HeavyShields studera kunst ved Alberta College of Art and Design. I 1986 blei ho Bachelor of Fine Arts ved University of Calgary.
Kunstkarriere
"My art is a reflection of my environment and personal history as lived in the physical geography of southern Alberta with its prairie grass, river coulees, and wind and an upbringing in the Kainai community (with a childhood stint in the Catholic residential school system). The past, present and imagined make up the vocabulary used to realize my thoughts and ideas; responses and references to the body, land, language. – Faye HeavyShield"Etter å ha blitt student ved Alberta College of Art byrja HeavyShield å utforska ulike kunststilar. Det var mykje ved den vestlege kunsttradisjonen som ikkje rørte henne, men ho blei tiltrekt av å arbeida for hand med skulpturar og installasjonar i storskala, ofte med repetive former. Å skapa desse verka gav henne ei kjensle av fordjuping i materiala og konsepta bak dei.
Skulpturinstallasjonar
Mange av verka til HeavyShield er knytte til særskilde stader, som body of land, som ho laga i 2002. Hundretals små koniske tipiformer i papir er plassert einsleg, i par eller i grupper på ein vegg. Formene var i sjatteringar av raudt, rosa, lilla og brunt. Fargane kom frå digitale nærbilde av hud, som var blitt forstørra og så skrive ut på papir. body of land er blitt kjøpt inn av National Gallery of Canada.
Desse verka inneheld ofte fleire utgåver av same type gjenstand, som båtar, små firkantar av klede eller andre nette og ofte handlaga gjenstandar. Skapinga av desse gjenstandane fører til repeterande oppgåver, som å farga klede – denne repeterande prosessen er noko HeavySheilds finn meditativ og utforskande.
Arv
HeavyShield sitt liv på Blood-reservatet og blackfootavstamminga hennar har alltid vore ein viktig inspirasjon for verket hennar. I 2004 skapte ho kuto'iis ('blod'), eit verk av hundretals små, knytta klesbuntar måla okerraude og festa til ein vegg. Verket har same type kaotiske plassering som body of land, og kvar bunt representerer ein blodpropp. Det repetitive mønsteret og ritualet kring skapinga av buntane er blitt kalla «re-collection of stories, the sounds of language and song, of home.»
Frå 2007 til 2008 studerte HeavyShield perlearbeid utført av bloodfolk i samlingane til Canadian Museum of Civilization, Royal Ontario Museum og Glenbow Museum. Ho studerte klassifiseringssystema i musea for desse gjenstandane, og merka seg at dei var lagra i skufferader eller i hyller og ofte med berre små katalogmerke. I løpet av studiane tenkte ho også på folka (hovedsakelig kvinner) som skapte gjenstandane, folk som ho og familien hennar er i slekt med genetisk og historisk. Eit stykke inspirert av denne studien er hours (2007); ei bok utan tekst med tolv sider vovne av kvite frøperler.
Kristen symbolisme
Den katolske utdanninga til HeavyShield og den viktige stillinga til kristendommen i Blood-reservatet gjer at kristen symbolisme stadig opptrer i verka hennar. Teikningar og skulpturar inspirerte av hakelina brukte av nonner frå Sisters of Charity of Montreal, også kjende som Grey Nuns, opptredde på midten av 1990-talet i heart hoof horn, medan bøneformer var del av installasjonsstykket now I lay me down, eit stykke av semi-abstrakte fontar på ein vegg som reflekterte katolske ritual og bøner. now I lay me down var del av utstillinga Into the Garden of Angels ved The Power Plant i Toronto i 1994. Mange verk kan ha både kristne trekk og påverknad frå urfolkstradisjonar, som the red line (2021), ei buktande snor av raude perler som både minnar om tradisjonelle perlesmykke og katolske rosenkransar, i tillegg til blodårer og buktande landskap.
Feminisme
På 1990-talet var HeavyShield ein av føregangskvinnene innan den feministiske kunstrørsla i Canada. Dette tiåret skapte ho fleire verk som krinsa om femininitet og kvinnelegheit. I 1993 skapte ho sisters: ein krins av seks par lyse sko med høge hælar der tærne peikte utover. Installasjonen representerte HeavyShield og dei fem systrene hennar, og symboliserte styrken til kvinner. Ho nytta skor att i 1994 i she: a room full of women der ho nytta tolv par dame- og jenteskor ho hadde måla svarte med spraymåling. Dette verket var det fyrste der HeavyShield brukte sine eigne ord (ho skulle seinare bringa dikta sine inn i fleire andre verk) med innramma svarte og kvite panel over kvart skopar, som represente «everywoman» eller eikvar kvinne.
Landskap
Oppvekststaden til HeavyShield sør i Alberta var nær to elvar: Oldman og Belly. Ho brukte å leika i Oldman som barn saman med syskena sine, og i 2004 byrja ho dokumentera elvane med fotografi. Verket old man is a river blei laga av svart-kvite versjonar av desse. "Through digital images, writing and drawing, my time spent with rivers – their influence on our bodies and our histories – has been recorded and re-played. And through travels, this engagement with the idea of place and its texture has come to be site-specific."Verket har rombeform, med ein halvdel voksmaleri av præriegras og den andre eit stort digitalt trykk-collage med innskrifter av tankane hennar. Verket blei stilt ut i 2005 ved Alberta Biennial.
I media
I 2007 var HeavyShield forteljarstemme og skodespelar i Legends of Kainai: Stories from the Blackfoot People of Southern Alberta, produsert av CBC.
Ressursbudsjett
Ressursbudsjett er eit oversyn over forventa bruk av naturressursar i løpet av kommande år. Ved opprettinga av Miljøverndepartementet i 1972 foreslo eit statleg nedsett ressursutval ei ordning med ressursbudsjett og ressursrekneskap, men ordninga fekk aldri nok støtte i Storting og regjering og blei motarbeida av embetsverket i Finansdepartementet.
By- og regionplanlegging
By- og regionplanlegging er eit samleomgrep for planlegging i byar og tettstader og i større område. Omgrepet svarar til det engelske town and country planning.
Byplanlegging har lange tradisjonar med vekt på fysiske forhold, og kan særleg knytast til arkitekt- og ingeniørtradisjonane. I Noreg galdt planleggingsplikta berre for byane fram til bygningsloven av 1965, og byplan var den einaste plantypen. Regionplanlegging har som formål å sjå utviklinga i større område i samanheng, og gjeld i større grad samfunnsutviklinga enn berre fysisk planlegging. Omgrepet fekk formell status i Noreg med bygningsloven av 1965. Ein region skulle omfatte to eller fleire kommunar. Plantypen blei i 1973 erstatta av fylkesplan, og har med loven av 2008 fått nemninga regional plan.
Internasjonalt er regional planlegging vanleg, ikkje minst i dei fleste EU-land, og der gjerne i form av regionale utviklingsplanar (RUP) med vekt på næringsutvikling. Eit unntak er England, som i 2011–2012 avvikla regionane, som hadde vore verksame sidan 1994. Danmark, Finland, og til dels Sverige, har institusjonalisert regional utviklingsplanlegging, mens Noreg ikkje har formalisert ein særskild regional utviklingsplan. By- og regionplanlegging bygger på tverrfaglig kompetanse innan blant anna planlegging, plan- og politiske prosessar, planleggingsteori, arkitektur, landskapsarkitektur, transport og vegplanlegging, universell utforming, økonomi, økologi, miljø, geografi, jus, GIS i planlegging og konsekvensutgreiingar. I Noreg er alle fylke og kommunar pålagde å planlegge areal- og ressursbruk etter plan- og bygningsloven (PBL). Loven gjev eit system med ulike plantypar på statleg, fylkes- og kommunalt nivå. Regional plan inngår i dette systemet. All utbygging og mange slags tiltak må godkjennast politisk, og planlegging må bygge på fagkunnskap og politiske vurderingar. Planleggarar har rolla som dei fremste ekspertane i by- og regionutvikling. By- og regionplanleggarane har tverrfagleg kompetanse som gjer dei i stand til å samarbeide på tvers av fagområde og med andre profesjonar som arkitektar, ingeniørar, samfunnsvitarar, juristar, geografar og andre.
Noreg har ikkje tradisjon for særskild utdanning av planleggarar slik som i mange andre land, for eksempel England og USA. Men dei seinare åra er det etablert mastergradstilbod i planlegging ved nokre universitet og høgskolar, blant anna Institutt for landskapsplanlegging ved Norges miljø- og biovitenskapelige universitet (NMBU) og Institutt for byforming og planlegging, (tidlegare Institutt for by- og regionplanlegging) ved Fakultet for arkitektur og billedkunst, NTNU.
Maj Britt Andersen
Maj Britt Andersen ein norsk songar og artist, som er kjend for å ha laga fleire musikkalbum for barn. Ho er syster av Inger Lise Rypdal.
Maj Britt Andersen var medlem i soulbandet Chipahua i starten av 1980-åra. Seinare har ho samarbeidd med komponisten Geir Holmsen og tekstforfattaren Trond Brænne om plateinnspelingar for barn, mellom anna Folk er rare (1986, Spellemannprisen), Tida går så altfor fort (1987) og Rippel Rappel (1994). Ho har også laga fleire barneprogram i fjernsyn og radio. Elles har ho gjort seg merka som Prøysen-tolkar, mellom anna i kabareten Så seile vi på Mjøsa (1989) og med albuma Kjærtegn (1992) og Dørstokken heme (2004). I 1998 kom Vinterkropp, med tekster av Ove Røsbak.
Berekraftindikatorar
17 ulike berekraftindikatorar blir brukt til å måle berekrafta i dei årlege nasjonalbudsjettet for Noreg. Nokre av indikatorane viser til berekraft med tanke på miljø- og natur, medan andre indikatorar gjeld finansielle størrelsar. Dei første indikatorane blei presentert i nasjonalbudsjettet for 2004, sidan den gong er indikatorane fleire gonger justerte.
Frå og med 2010 har Direktoratet for naturforvaltning laga ein omfattande naturindeks. Det er ikkje planlagd nokon direkte rapportering av utviklinga på denne indeksen i nasjonalbudsjettet, men deler av kunnskapesgrunnlaget blir brukt i arbeidet med berekraftindikatorane.
Maj Britt Andersen
Maj Britt Andersen fekk Teskjekjerringprisen i 2001.
Diskografi
{|
Al Hashishiyah
Al Hashishiyah er ein landsby vest i det sentrale Jemen. Han ligg i San‘a’ guvernement.
Métsovo
Métsovo (gresk skrift Μέτσοβο, arumensk Aminciu) er ein distriktsby og ein kommune i periferieininga Ioánnina i periferien Ípiros i Hellas. Métsovo ligg i Píndosfjella, aust for Ioánnina og grensar i nord mot periferieininga Grevená i Vest-Makedonía, i aust mot Tríkala i Thessalía.
Administrativ inndeling
Kommunen vart danna i 2011 ved at ein slo saman dei tidlegare kommunane Dei tre tidlegare kommunane er no kommunaleiningar.
Ved folketeljinga i 2011 hadde kommunen 6 196 innbyggjarar, medan kommunaleininga Métsovo hadde 3 469 og tettstaden med same namn 2 503 innbyggjarar.
Byar og tettstader
Dei største byane og tettstadene i kommunen er:
Lonnie Donegan
Lonnie Donegan var ein britisk skifflemusikar, kanskje den mest kjende av dei alle, med meir enn tjue singlar på Topp 30 i Storbritannia. Han vart kjend som «Kongen av skiffle» og vert ofte rekna for å ha hatt stor innverknad på dei britiske musikarane som vart kjende i 1960-åra.
Han vart fødd Anthony James Donegan i Glasgow i Skottland som son av ein fiolinist, men faren vart utan jobb og familien flytta til East Ham i England. Tidleg i 1940-åra høyrte han mykje på swingjazz og vart interessert i gitar. Country & western og blues, særleg Frank Crumit og Josh White, trekte han til seg og fjorten år gammal kjøpte han sin første gitar, rundt 1945. Frå å høyre på BBC radio dei neste åra lærte han songar som «Frankie and Johnny»", «Puttin' On the Style» og «The House of the Rising Sun». Mot slutten av 1940-åra spelte han gitar rundt om i London og vitja små jazzklubbar.
Det første bandet han spelte i var eit trad jazz-band leia av Chris Barber. Barber hadde høyrt at Donegan var god på banjo, men fram til då hadde faktisk Donegan aldri spelt på ein banjo. Barber tok han likevel inn i bandet, men Donegan måtte så i militæret i 1949. Han tente i Wien, der han kom i kontakt med amerikanske soldatar, som gav han høve til å lytte til amerikansk radio.
Michi Goto
Michi Goto er ein japansk fotballspelar.
Lonnie Donegan
I 1952 danna han det første bandet sitt, Tony Donegan Jazzband, som spelte rundt om i London. Ved eitt høve varma dei opp for bluesmusikaren Lonnie Johnson ved Royal Festival Hall. Donegan var ein stor tilhengjar av Johnson og tok førenamnet sitt som ei hyllest til han. I følgje soga blanda konferansieren under konserten namna og kalla dei Tony Johnson og Lonnie Donegan.
Skiffle
Medan han spelte i Ken Colyer's Jazzmen med Chris Barber, song Donegan og spelte både gitar og banjo som ein del av deira Dixieland-jazz. Samstundes starta han å spele med to andre band under pausane, som på plakatane vart kalla «skiffle break».
Med eit vaskebrett, ein vaskebaljebass og ein billig spansk gitar, hadde Donegan det mykje moro med å underhalde publikum med folkesongar og blues av artistar som Leadbelly og Woody Guthrie, og gav inntrykk av at dette var noko alle kunne gjere. Dette vart så populært at han i juli 1954 spelte inn ein rask versjon av Leadbelly sin «Rock Island Line», med vaskebrett, men utan vaskebaljebass. Det vart ein stor hit i 1956 og førte etter kvart til eit fullt album, An Englishman Sings American Folk Songs. Det var det første debutalbumet som selde til gull i Storbritannia og albumet nådde Topp 10 i USA. Dongan har foreslått at dette var medverkande til utviklinga av kvit rock and roll og at han i det minste hadde ein påverknad på den amerikanske countryrocken som seinare vart kalla rockabilly.
Skifflestilen oppmuntra amatørar til å starte eigne band, og eit av mange skiffleband som dukka opp var The Quarrymen, som vart danna i mars 1957 av John Lennon.
Etter å ha slutta i bandet til Barber lagde Donegan ei rekkje populære plater som Lonnie Donegan's Skiffle Group. Han hadde suksess med «Cumberland Gap» og særleg «Does Your Chewing Gum Lose Its Flavour», som vart ein hit i Amerika.
Seinare karriere
Donegan var ute av moten og vart generelt ignorert utover 60-talet og i 1970-åra, men han skreiv mellom anna «I'll Never Fall in Love Again» for Tom Jones i 1969. I 1975 spelte han på ein gjenforeiningskonsert med det opphavlege Chris Barber-bandet i Croydon.
Videografi
Videografi er ein vitskapleg metode eller tilnærming for studiet av ekte eller faktiske (ikkje-arrangerte) sosiale situasjonar ved hjelp av video. Dette er ein sosialvitskapleg metode som har skote fart i kjølvatnet av den teknologiske utviklinga kring digitale videokamera. Sosial interaksjon vert studert med utgangspunkt i metodar og teoriar utvikla innanfor 1. filosofisk-fenomenologisk hermeneutikk og forståande sosiologi, 2. konversasjonsanalyse (engelsk Conversation analysis) og 3. etnografi. Hermeneutikken ligg til grunn for tilnærminga; all sosial interaksjon er meiningstufta handlingar som er tolka av deltakarane og som igjen lyt tolkast av forskarane. Konversasjonsnalysen er avgjerande for klargjere korleis meining vert konstituert i samhandlinga. Dette gjerast ved ein sekvensiell analyse med vekt på dei meiningskonstituerande overgangane eller turar (eng. turns). Etnografisk tilnærming er òg avgjerande for å kunne tolke situasjon godt; ein jaktar her på den kulturelle og overliggjande kunnskapen som er med og konstituerer situasjonen for deltakarane.
Lonnie Donegan
Seinare karriere
Han fekk eit hjarteattakk i 1976 medan han var i USA. Etter ein operasjon kom han igjen i søkelyset i 1978 då han spelte inn ei plate med sine tidlegare songar med musikarar som Ringo Starr, Elton John og Brian May kalla Putting on the Style. I 1992 måtte Donegan ha ein ny hjarteoperasjon etter eit nytt hjarteattakk.
Videografi
Videografisk tilnærming legg vekt på arbeid i tolkingsfellesskap mellom forskarane og mellom forskarane og deltakarane. Ein ser det som ein fordel med så mange tolkingar som mogleg (objektivitet føreset mange tolkingar, dvs. intersubjektivt etablert kunnskap). Driven særleg fram av det kunnskapssosiologiske miljøet i Tyskland (universitetet i Konstanz og det tekniske universitetet i Berlin) og i England.
Lonnie Donegan
Seinare karriere
I 1994 feira Chris Barber band 40 år med ein lang turne. Donegan opplevde ein annan sein renessanse i 2000 då han dukka opp på Van Morrison sitt album The Skiffle Sessions - Live In Belfast 1998, eit kritikarrost album med Donegan på vokal i lag med Van Morrison, samt Chris Barber og Dr John. Han spelte òg på Glastonbury Festival og fekk MBE i 2000.
Donegan påverka generasjonen av musikarar som kom etter han. Han inspirerte både John Lennon og Pete Townshend til å lære seg gitar og var ansvarleg for at hundrevis av andre skifflegrupper oppstod. Eit av dei, The Quarrymen, utvikla seg seinare til The Beatles.
Lonnie døydde i 2002, 71 år gammal, etter nok eit hjarteattakk. Mark Knopfler gav ut ei hyllest til Lonnie Donegan kalla «Donegan's Gone» på albumet Shangri-La og sa han var ein dei som hadde påverka musikken hans mest.
Amphibolite Point
Amphibolite Point er eit markant, nes 1,5 nautiske mil nordvest for Saunders Point på sørkysten av Coronation Island i Sør-Orknøyane. Det vart namngjeven av Falkland Islands Dependencies Survey etter kartlegginga deira i 1948–49 på grunn av mykje amfibolitt på dette neset.
Estavana Polman
Estavana Polman er ein nederlandsk handballspelar frå Arnhem som sidan 2013 spelar på den danske klubben Esbjerg. Rykkromspelaren vann VM-sølv 2015 og EM-sølv 2016 med Nederland.
Polman fekk sin landslagdebut i 2010. Sidan deltok ho i VM 2011, 2013, 2015, 2017 og 2019, Sommar-OL 2016 og EM 2016. Både i Handball-VM 2015 og Handball-EM 2016 hadde ho ei sentral rolle då Nederland i begge meisterskapane tok seg til finalen. I dei to aktuelle finalane var Noreg finalemotstandar, og begge enda med nederlandsk tap, i EM 2016 med eitt einaste mål. Polman var toppskårar i VM-finalen 2015 med sine åtte nettkjenningar.
Einar Boyesen
Einar Theiste Boyesen var ein norsk skulemann. Han var formann i samordningsnemnda for skuleverket, som vart oppretta i 1947.
Utdanning og yrkeskarriere
Boyesen hadde eksamen frå krigsskolen 1907, og vart Cand. philol. i 1913. Han var lektor ved Halling og Aars & Voss skolar til 1924, deretter inspektør og lektor ved Vahl skole til 1930, og rektor ved Hamar offentlige lærarskole til 1938. I perioden 1938 – 1958 var Boyesen ekspedisjonssjef i skuleavdelinga i Kyrkje- og undervisningsdepartementet.
Som formann i samordningsnemnda for skuleverket tok Boyesen initiativ til eit møte om ein felles norsk-svensk politikk for samiskopplæring i Tromsø 29.8. 1947, som spelte ei viktig rolle i utarbeidinga av den såkalla Bergsland-Ruong-rettskrivinga.
Vitskaplege arbeid
Boyesen skreiv biografien til ein tobandsbiografi om Hartvig Nissen, reviderte Fredrik Ordings Pedagogikkens historie og skreiv ei historisk framstilling av Norsk korrespondanseskole. Han utgav òg ein stor biografi om bokhandlar J.W. Cappelen.
Burrage Dome
Burrage Dome er ei hovudsakleg isdekt kuppel som er 840 moh, som ligg 7,5 km nordaust for toppen av Mount Joyce i Prince Albert Mountains i Victoria Land. Han vart kartlagt av United States Geological Survey frå landmålingar og frå flyfoto tekne av U.S. Navy i 1956–62, og vart namngjeven av Advisory Committee on Antarctic Names etter Roy E. Burrage jr., ein mekanikar på Sørpolstasjonen vinteren 1966.
La fête sauvage
La fête sauvage er eit filmmusikkalbum av den greske musikaren Vangelis (som Vangelis Papathanassiou på somme utgjevingar), for ein dyredokumentar av Frédéric Rossif frå 1975.
Oversyn
Albumet vart spelt inn berre tre månader etter Heaven and Hell i 1975. Samanlikna med det meir elektroniske og ambiente L'Apocalypse des animaux og det meir melodiske og «klassiske» Vangelis-albumet Opéra sauvage er La Fête sauvage meir basert på verdsmusikk. Den første delen av albumet blandar elektronica, perkusjon, dyrelydar og stammesong. Den andre delen flyttar seg inn meir vanleg Vangelis-territorium med frodige, elektroniske lydlandskap og melodiar.
Songen og perkusjonen vart utført av gjestemusikarar som vart invitert til studioet til Vangelis.
Det vart gjeve ut ein singel frå albumet, «Thème d'amour», med B-sida «Générique». , (EMI/Pathe Marconi Frankrike).
Medverkande
Musikk komponert, arrangert og produsert av Vangelis Papathanassiou.
Lydteknikar: Keith Spencer Allen
Sjølvskulda rus
Sjølvskulda rus er eit omgrep innan rettsvitskapen som kan ha rettsleg tyding i fleire ulike situasjonar. At rus er sjølvskulda vil så godt som alltid vera tilfelle, og vil leggjast til grunn så sant ikkje det motsette kan godtgjerast. Døme på at rus ikkje er jølvskulda kan vera at nokon har tilført noko oppi drykkjen til ein person utan kunnskap til dette hjå vedkomande, eller i situasjonar der produkt har innehalde rusmiddel (mest praktisk alkohol) utan at den som har fått det i seg hadde  rimeleg forventing om dette (eit døme i praksis har vore tannkrem). Det gjeld likevel ei streng aktsemdplikt på dette punktet, slik at det er svært vanskeleg å høyrast med at ein rus ikkje er sjølvskulda.
Strafferetten
Sjølvskulda rus har først og fremst tyding innan strafferetten. For det første vil ein ved vurderinga av om det finst forsett sjå vekk frå at gjerningsmannen har opptredd i sjølvskulda rus, sjå Almindelig borgarleg Straffelov § 40 første ledd andre punktum. I slike tilfelle skal retten sjå bort frå rusinga, og setja seg inn i korleis gjerningsmannen hadde tenkt dersom han var edru. Ei alvorleg valdshandling begått i rusa tilstand vil såleis vurderast ut ifrå kva gjerningsmannen ville forstått om konsekvensane dersom han var edru, og dette vil kunna føra til ein langt meir alvorleg bedømming av tilhøvet. Det seiast i slike tilfelle gjerne at forsettet fingerast. Overlegg og føremål kan derimot ikkje fingerast, sistnemnde kan få tyding blant anna ved tjuveri, som krev «vinnings føremål» for at straff kan koma til anvendelse.
For det andre vil ein ikkje sjåast på som utilregnelig (og dermed sleppa unna straff) sjølv om ein er medvitslaus i gjerningsaugneblunken, dersom medvitløysa er grunna sjølvskulda rus, sjå straffeloven § 45. Begge desse grunnprinsippa vert skulda moralske betraktninger: det ville vera støytande overfor almugen dersom forbrytarar unnslapp straff ved å visa til at dei var rusa. Òg breidare alkoholpolitiske betraktninger har nok spelt inn.
Erstatningsretten
Òg innan erstatningsretten vil selvforskyldt rus koma inn ved skuldvurderinga. Sjølv om det her ikkje finst faste lovfeste prinsipp, vil ein vanskeleg kunna høyrast med at tilstrekkeleg skuld ikkje er utvist dersom ein har handla i rusa tilstand. Rusen vil såleis koma inn som eit moment i aktløysevurderinga, som talar til skadevolderens ugunst.
Innan eit spesielt område er selvforskyldt rus tillagt uttrykkeleg rettsverknad, nemleg innan bilforsikring. Dersom det må leggjast til grunn at ein kollisjon skulda at føraren var rusa vil forsikringsselskapet uavhengig av skuld forresten kunna krevja regress frå føraren for den erstatninga dei har måtta betala ut til andre. Eigen retten til føraren til erstatning vil dessutan falla bort, sjå nærare bilansvarsloven §§ 12 og 7. Unntak frå dette prinsippet kan berre verta der gjort særlege tilhøve talar for det.
Turtagrø
Turtagrø, av plantenamnet turt og grøde, er eit hotell i Luster kommune i Vestland, nord for Hurrungane ved fylkesveg 55 (Sognefjellsvegen), 884 moh. Det er utgangspunkt for fjellturar til Skagastølstindane og nærliggjande toppar, og for turar i Vest-Jotunheimen. Hovudbygningen, med midtparti frå 1888, og personalbustaden brann ned til grunnen i januar 2001.
Hotellet opna ein ny og moderne hovudbygning, teikna av arkitektfirmaet Jarmund/Vigsnæs Arkitekter AS, 1. mai 2002.
Marie-Josée Ta Lou
Gonezie Marie Josée Dominique Ta Lou er ein ivoriansk friidrettsutøvar frå Bouaflé som vann sølvmedaljen både på 100 meter og 200 m under VM i friidrett 2017. To år seinare tok ho bronsen på 100 meter ved Friidretts-VM i Doha.
Ta Lou enda på fjerdeplass på 100 meter då Sommar-OL 2016 vart avvikla i Rio de Janeiro, berre tusendelar av eit sekund bakom bronsevinnar Shelly-Ann Fraser. Også på 200-meteren vart Ta Lou fjerde best, tida 22,21 var landsrekord. Under verdsmeisterskapen 2017 i London tangerte ho i finalen den personlege rekorden på 100 meter, men vart slått med eitt tidels sekund av Tori Bowie i striden om gullmedaljen. Også på 200 meter kom Ta Lou i mål til sølv, med tida 22,08 sekundar sette ho landsrekord, gullvinnar Dafne Schippers fekk notert 22,05.
Den 4. mai 2018 i Doha forbetra Ta Lou 100-meterspersen til 10,85 sekundar, ein rekord ho tangerte i 2019-sesongen. Ved verdsmeisterskapen 2019 sprang ho inn til bronse på 100 meter.
Aminata Sow Fall
Aminata Sow Fall er ein prisløna senegalesisk forfattar. Ho er rekna som ein av pionerane innan franskspråkleg afrikansk litteratur.
Aminata Sow Fall blei fødd i Saint-Louis, der ho fekk den grunnleggjande utdanninga si. Ho avslutta den vidaregåande skulegangen sin i Dakar.
Ho tok eksamen i fransk litteratur ved Sorbonne i Paris i 1967. Sidan underviste ho i fransk i skular i Dakar og Rufisque. I 1979 blei ho tilsett ved kulturdepartementet.
Familie
Aminata Sow Fall møtte den framtidige mannen sin, Samba Sow, i Paris. Ho gifta seg med han i 1963. Ho har sju barn. Ein av dei er rapparen Abass Abass.
Verk
Aminata Sow Fall har også skrive fleire dikt og teaterstykke.
Albedo 0.39
Albedo
Albedo syner til mengda lys som vert reflektert av attende til verdsrommet av ein planet. Albumtittelen referer til den gjennomsnittlege albedoen til jorda, slik denne var i 1976. Ein perfekt reflektor ville hatt ein albedo på 1 eller 100 %, medan jorda har ein albedo på 39 % eller 0,39.
På grunn av variasjon i solinnstråling, atmosfæren og andre faktorar, varierer albedoen til jorda.
Instrument
Vangelis spelar alle instrumenta sjølv. Det er uvisst kva for nokre synthesizerar Vangelis brukar på albumet, men andre instrument inkluderer akustiske trommer, bass, perkusjon, ein xylofon, ein gamelan (spor 2) og innspelingar av telefonur (frå Post Office communications) og månelandinga til Apollo (frå NASA). Det verkar som om Vangelis brukar forskjellige synthesizerar og akustiske bassar på forskjellige spor.
Den einaste vokalen er stemma på tittelsporet, som ikkje er ført opp på plateomslaget. Det har vist seg å vere lydteknikaren til Vangelis, Keith Spencer-Allen.
Oversyn
«Freefall» byggjer på ein gamelan-sekvens og ei synthesizerlinje.
«Mare Tranquillitatis» er eit roleg synthesizerstykke med lydklipp frå månelandinga til Apollo. Dette sporet er sampla av Enigma på albumet The Cross of Changes (uncredited).
«Sword of Orion» er bygd opp av ein arpeggio-akkord, melodi og perkusjon.
Olav Kaste
Olav Kaste var ein norsk forfattar og lærar. Han var fødd og budde i Heddal i Telemark. Han debuterte som lyrikar i 1946 med samlinga La visne dei blomar.
Kaste gjekk Sagavoll ungdomsskule i 1920 og på Notodden lærarhøgskule frå 1921 til 1924. Etter lærarskulen arbeidde han i ulike vikarstillingar i Lisleherad og Jondalen, før han i 1927 fekk fast tilsetjing ved Nordbygda skule i heimbygda Heddal. Her arbeidde Kaste til han gjekk av med pensjon i 1970. Av diktsamlingar kan ein nemne Og det vart morgon (1965), der han syner seg som ein sterk, ekte og kjenslevarm lyrikar.
Attåt diktsamlingane har Kaste skrive mange enkeltdikt og songar, mellom anna «Heddal-songen». Songen har blitt tonesett av både Sigmund Groven og Sparre Olsen. Førstnemnde var nabo av Kaste i oppveksten, og har tonesett fleira av dikta hans. Geirr Tveitt og Sylke Feldhusen har òg sett melodi til Kaste sine dikt.
Albedo 0.39
Oversyn
«Nucleogenesis»-suiten er ein collage med ei mørkare stemning, som nyttar kyrkjeorgel, ein synthesizer-puls, forskjellige linjer med synthesizer-brass, akustiske trommer og bassar. Stykket verkar å ligge mellom klassisk musikk, fusion og progressiv rock.
Tittelsporet, «Albedo 0.39», er eit atmosfærisk spor som byggjer på synthesizer-akkordar og arpeggio, medan ei stemme fortel fysiske eigenskapar om jorda, som massen, lengda på året i forskjellige måleeiningar, og til slutt albedoen.
Kjelder
''
Bogićevica
Bogićevica (albansk Bogiçevica; serbisk Богићевица, Bogićevica) er eit fjellområde i Prokletije. Det dekkjer delar av Albania, Montenegro og Kosovo. Området er om lag 15 km langt og 10 km breitt. Her finst fleire fjelltoppar på over 2000 meter og to av dei er høgare enn 2500 meter over havet. Marijaš (2533 moh) og Maja e Ropës (2502 moh) ligg begge i Kosovo. Byane Dečani i Kosovo og Tropojë i Albania ligg nær området.
Adams Mountains
Adams Mountains er ei lita, men veldefinert fjellgruppe i Queen Alexandra Range i Antarktis som grensar til Beardmore-, Berwick-, Moody- og Bingleybreen. Det vart oppdaga av den britiske antarktiskekspedisjonen (1907–09) og namngjeve Adams Mountains etter løytnant Jameson B. Adams, nestkommanderande på ekspedisjonen. Terra Nova-ekspedisjonen (1910–13) avgrensa namnet til Mount Adams om eit høgt fjell i gruppa, men det originale namnet vart flytta attende til heile fjellkjeda seinare.
Birya
Historie
Byen Birya er nemnt i Talmud.
I 1946 slo ei gruppe pionerar frå Den religiøse kibbutzrørsla seg ned på ein stad nær Biryaborga. According to the Jewish National Fund,
I følgje Jewish National Fund, vart Biria ofte angripen av både syriske soldatar og styrkane til Kaukji. I februar 1946, etter eit åtak på ein leir for den arabiske legionen i området, søkte den britiske hæren i landsbyen og fann våpen på landområdet. Alle kvutza-medlemmane vart arresterte og landsbyen vart okkupert av det britiske militæret. Tusenvis av unge jødar frå alle delar av landet kom då til og grunnla busetnaden på ny, ikkje langt frå den opphavlege staden. Britane trekte stykrane sine ut to månader seinare, men landsbybuarane vart ikkje sleppte fri før sommaren etter. I 1947 hadde Birya 150 innbyggjarar. Dagens Birya vart grunnlagd i 1971. Birya var ein av busetjingane som vart råka av Katyusha-rakettar skotne opp av Hizbollah under Libanon-krigen i 2006.
Khazir
Khazir (arabisk الخازر) er ei elv i Nord-Irak, ei sideelv til Store Zab frå høgre.
Geomorfologi
Området kring Khazir er geologisk aktivt og kryssar tre antiklinar frå nord til sør og dette har stor effekt på elveleiet. Nedslagsfeltet til elva er 2 900 km². Kvart år vert grunnvasspegelen fyllt opp med 111,6 mm nedbør i året  og regionen vert rekna som frodig.
Historie
Ved M'lefaat har ein fune spor etter ei liten landsby av jeger-samlarar datert til 9000-talet fvt. og vert rekna som ein del av førkeramisk yngre steinalder A i Levanten. Seinare var elva ein del av vatninga til den assyriske byen Nimrud. Dei hellenistiske grekarane kalla elva Boumelus og ho var åstad for eit slag mellom Aleksander den store og Darius av Persia.
I august 686 evt. var elva åstad for eit slag mellom armeane til Ibrahim ibn al-Ashtar og Ubayd Allah ibn Ziyad, under opprøret til Mukhtar al-Thaqafi. Den 25. januar 750 vart slaget ved Zab utkjempa i nærleiken.
That's the Way I Wanna Rock 'n' Roll
«That's the Way I Wanna Rock 'n' Roll» er ein song av det australske hardrockbandet AC/DC. Låten dukka opp på albumet Blow Up Your Video frå 1988 som det andre sporet. Ein liveversjon av låten finst på livealbumet til bandet, Live: 2 CD Collector's Edition. B-sida av singelen var «Borrowed Time».
Khazir
Historie
I 2014, etter amerikanske fly hadde utført bombeåtak, trekte IS-styrkar seg attende til Khazir, der dei øydela bruer som amerikanarane hadde bygd ti år tidlegare.